Nr. C 154/2 De Europæiske Fællesskabers Tidende 20.6.86 
Meddelelse om indledning af en undersøgelsesprocedure vedrørende udviklingen i Spaniens 
import af urinstof med oprindelse i visse tredjelande, vilkårene for denne import og dens 
virkninger for fællesskabsproduktionen 
(86/C 154/02) 
De spanske myndigheder har underrettet Kommissionen 
om, at importen til Spanien af urinstof med oprindelse i 
de lande, der er omhandlet i Rådets forordning (EØF) 
nr. 288/82 af 5. februar 1982 om den fælles importord­
ning (!), er steget og fortsat vil stige i sådanne mængder 
og/eller på sådanne vilkår, at en erhvervsgren i Spanien 
påføres skade eller udsættes for trussel herom. 
De spanske myndigheder har anmodet om, at der træffes 
beskyttelsesforanstaltninger. 
Vare 
Den vare, der er tale om, er urinstof med et nitrogenind­
hold på over 45 vægtprocent (beregnet på grundlag af 
tørsubstansen) henhørende under pos. 31.02 B i den fæl­
les toldtarif, svarende til NIMEXE-nummer 31.02-15. 
Vilkårene for importen og dens omfang 
Ifølge de oplysninger, Kommissionen har modtaget, er 
importen til Spanien af den pågældende vare med oprin­
delse i de lande, der er omfattet af forordning (EØF) nr. 
288/82, steget og vil fortsat stige stærkt både med hen­
syn til absolut værdi og markedsandel. 
Fra 1 428 tons i gennemsnit i årene 1983 til 1985 skal 
importen i løbet af de første tre måneder af 1986 være 
steget til 2 622 tons og vil inden årets udgang sandsynlig­
vis nå 197 072 tons i betragtning af den importmængde, 
der er givet tilladelse til i løbet af de første fem måneder 
af 1986. 
I forhold til det synlige nationale forbrug vil den pågæl­
dende imports andel af markedet sandsynligvis stige fra 
0,43 % i 1983, 1984 og 1985 til 59,42 % i 1986. 
Hvad angår importvilkårene, fremgår det af de indgivne 
oplysninger, at den pågældende vare er importeret eller 
vil blive importeret til priser, der ligger langt under de 
hidtidige importpriser, specielt priserne i 1985. Fra 37,7 
ptas pr. kg i 1985 blev varerne i løbet af de første tre 
måneder af 1986 importeret til en pris på 16 ptas pr. kg, 
og den vil sandsynligvis falde til 14,74 ptas pr. kg i løbet 
af de kommende måneder. Skade 
Det påstås, at importens omfang og priserne for de im­
porterede varer trykker den spanske erhvervsgrens priser, 
idet der er tale om prisunderbud på 50-55 %. 
Dette bringer den fremtidige spanske produktion i fare, 
da dens andel af markedet er faldet stærkt, nemlig fra 
91 % i 1983, 1984 og 1985 til ca. 5 % i 1986. 
Endvidere ødelægges den spanske regerings forsøg på via 
en omstruktureringsplan at afhjælpe den forværring af 
denne spanske erhvervsgrens finansielle situation, som 
har fundet sted i de seneste år, og som skyldes dels 
strukturelle forhold, dels en indskrænkning i efterspørg­
slen i 1981, 1982 og 1983 som følge af tørken. 
Procedure 
Kommissionen har efter konsultationer fastslået, at selv 
om de foreliggende oplysninger ikke er tilstrækkelige til 
at begrunde vedtagelsen af beskyttelsesforanstaltninger, 
er de dog tilstrækkelige til at begrunde iværksættelsen af 
en undersøgelsesprocedure vedrørende udviklingen i 
Spaniens import af urinstof med oprindelse i tredjelande; 
Kommissionen har følgelig indledt en undersøgelse i 
overensstemmelse med artikel 6 i forordning (EØF) nr. 
288/82 af 5. februar 1982 om den fælles importordning. 
Oplysninger om sagen indgives skriftligt til Kommissio­
nen for De europæiske Fællesskaber, generaldirektoratet 
for forbindelser med tredjelande (afdeling I-C-l), rue de 
la Loi 200, B-1049 Bruxelles (telex: Comeu B 21877). 
Interesserede parter kan senest 30 dage efter offentlig­
gørelsen af denne meddelelse, heri ikke indregnet en frist 
på syv dage til postbesørgelsen, tilkendegive deres me­
ning skriftligt, specielt ved at besvare det spørgeskema, 
der er tilsendt de parter, der vides berørt af sagen, og 
ved at fremlægge beviser til støtte herfor. 
Kommissionen vil endvidere høre parter, der i forbin­
delse med ovennævnte fremlæggelse af deres synspunkter 
anmoder herom, såfremt de kan godtgøre, at de sandsyn­
ligvis vil blive berørt af resultatet af undersøgelsesproce-
duren. 
Denne meddelelse offentliggøres i overensstemmelse med 
artikel 6, stk. 1, litra a), i ovennævnte forordning. 
O EFT nr. L 35 af 9. 2. 1982, s. 1.